Nú er runninn upp sá tími vorsins þegar sauðburður fer að ná hámarki í sveitum landsins . Er jafnan um gríðarmikla vinnutörn að ræða á bæjum þar sem margt fé er . Í hópi þeirra búa er Bakkakot í Stafholtstungum . Ljósmyndari leit við í fjárhúsunum hjá bændum þar í liðinni viku . Gemlingar og sæðingarær voru þá bornar og stutt í að aðaltörnin hæfist . Hjónin Sigurgeir Sindri Sigurgeirsson og Kristín Kristjánsdóttir eru bændur í Bakkakoti . Þau njóta þess að foreldrar Kristínar eru þar búsettir og taka virkan þátt í bústörfum á annatímum eins og þessum . Þá segir Kristín bóndi að systur sínar og fleiri leggi þeim lið og hafi það mikið að segja . Yfir 700 kindur eru í Bakkakoti . Á myndinni er Kristín bóndi að líta eftir ánum sem liggja við opið .